মমতার নেতৃত্বে আগামী সপ্তাহে বসতে চলেছে তৃণমূলের দলীয় সভা

কলকাতা: আর মাত্র এক বছরের অপেক্ষা। আর তারপরেই বাংলার বিধানসভা নির্বাচন। ২০২৬ এর বিধানসভা নির্বাচনের প্রস্তুতি ইতিমধ্যেই শুরু করে দিয়েছে সমস্ত শিবির। বাদ নেই বর্তমান নেতৃত্বাধীন দল তৃণমূল কংগ্রেসও। আর এবার ছাব্বিশের বিধানসভা নির্বাচনের রণকৌশল ঠিক করতে ঝাঁপিয়ে পরেছে রাজ্যের শাসকদল তৃণমূল কংগ্রেসও। আর তা নিয়েই এবার তৃণমূল সুপ্রিমো মমতা বন্দ্যোপাধ্যায়ের নেতৃত্বে বসতে চলেছে বৈঠক।

আরও পড়ুন: দিল্লির বিরোধী নেত্রী নির্বাচিত হলেন অতিশী মারলেনা

সূত্র মারফৎ খবর, আগামী ২৭ ফেব্রুয়ারি, অর্থাৎ বৃহস্পতিবার দলনেত্রীর নেতৃত্বে ঘাসফুল শিবিরের সমস্ত বিধায়ক, সাংসদ, জেলা পরিষদের সভাধিপতি-সহ দলের সমস্ত পদাধিকারীকদের নিয়ে নেতাজি ইন্ডোর স্টেডিয়ামে বসতে চলেছে এই বৈঠক। মনে করা হচ্ছে, ছাব্বিশের নির্বাচনের প্রাথমিক রূপরেখা স্থির হতে পারে এই বৈঠক থেকে। রাজনৈতিক মহল সূত্রে খবর, ২৭ ফেব্রুয়ারির এই বৈঠক অত্যন্ত তাৎপর্যপূর্ণ।

দেখুন অন্য খবর